SET รอผลประชามติกรีซออก YES หนุนดัชนีฟื้น
สัปดาห์ที่ผ่านมา SET แกว่งตัวรอประชามติของประชาชนกรีซในวันนี้ (5 ก.ค.) ว่าจะเห็นด้วยกับเงื่อนไขเจ้าหนี้หรือไม่ หากเห็นด้วยจะทำให้กรีซได้รับเงินช่วยเหลือรอบใหม่และอยู่ในกลุ่มยูโรโซนต่อ คาดช่วยหนุน SET ฟื้นตัวไปยืนเหนือ 1,500 จุดอีกครั้ง แต่หากไม่เห็นด้วยเชื่อว่าจะส่งผลกระทบต่อตลาดหุ้นไทยเพียงจำกัดเท่านั้น
5 ก.ค. 2558

Technical Weekly: by Capital Nomura Securities (Thailand)
 
SET สัปดาห์ที่ผ่านมาแกว่งตัวรอผลประชามติของประชาชนกรีซในวันนี้ (5 ก.ค.) ว่าจะเห็นด้วยหรือไม่ โดยผลการสำรวจเมื่อวันที่ 27 ก.ค. ประชาชนเห็นด้วยกับเงื่อนไขของเจ้าหนี้ หลังกรีซได้ประกาศ Capital Control และหยุดธนาคารในช่วงสัปดาห์ที่ผ่านมา
ฝ่ายจิจัยคาด หากประชาชนเห็นด้วยจะทำให้กรีซได้รับการเงินช่วยเหลือรอบใหม่ และยังคงอยู่ในกลุ่มยูโรโซนต่อไป โดยคาดว่าตลาดสินทรัพย์เสี่ยงจะตอบรับเชิงบวก และอาจช่วยหนุนให้ SET ฟื้นตัวขึ้น 1,500 จุดได้อีกครั้ง
ขณะเดียวกัน หากประชาชนไม่เห็นด้วย ผลกระทบต่อตลาดหุ้นไทยเชื่อว่าจะค่อนข้างจำกัด เนื่องจากไทยมีการค้ากับกรีซเพียง 0.1% ของ GDP เท่านั้น ส่วนการถือครองสินทรัพย์ของธนาคารยุโรปในไทย ปัจจุบันมีเพียง 1.8 หมื่นล้านยูโร ซึ่งคิดเป็น 4.3% ของ GDP เท่านั้น
 
คลิกเพื่อดูรายละเอียด…